laion/Wikipedia-Exotic huggingface dataset:
רב-חנק מלכותי

רב חנק מלכותי (שם מדעי: Boa imperator) הוא מין של נחש גדול ולא ארסי ממשפחת החנקיים המצוי במקסיקו, אמריקה המרכזית ובצפון קולומביה למורדות הרי האנדים. בעבר סווג מין זה כתת-מין של רב-חנק מצוי (Boa constrictor), אך הופרד לאחר בדיקות טקסונומיות. אורכו של נחש גדול זה יכול להגיע ל-1.3 עד 2.5 מטר ותועדו פרטים באורך 3.7 מטר. עם זאת הוא אחד מהקטנים שבחנקים. המשקל הממוצע הוא 13 ק"ג, כשהנקבות גדולות וכבדות מהזכרים. תוחלת חיי הנחש 20–30 שנה אך חלק מהנחשים הגיעו לגיל 40 שנה. הפרטים הגדולים ביותר חיים בקולומביה, והקטנים ביותר חיים בקריביים ובמדבר סונורה, מקסיקו. צבע החנק דומה לזה של קרובו המצוי, אך הוא בעל פחות פסים. הגוף אפור-חום מגושם עם רצועות שחורות אופקיות. הרצועות בהירות מעט יותר מאלה של המצוי. נחש זה יכול לשרוד במגוון סביבות לרבות יערות, מדבריות צחיחים וסוואנות, אך הוא מעדיף בעיקר יערות גשם בהם ישנה צמחייה רבה המסתירה אותו משמש, מטורפים ומטרפו, וכן תנאים לחים וטמפרטורה יציבה. הנחש הוא צייד לילי הניזון בעיקר מיונקים קטנים עד בינוניים ומעופות. הוא אורב לטרף מעמדה בין העצים ומשתמש בחיישני אינפרה-אדום לצד הראש כדי לקלוט חיות בעלות דם חם. הנחש תוקף במהירות וחונק את הטרף למוות (אנ'). הוא יכול לתקוף גם אנשים לצורך הגנה, אך מדובר במין רגוע יחסית. לפעמים מגדלים נחש זה כחיית מחמד. בין הנחשים הגדלים בשבי ישנם לא מעט נחשים לבקנים. מדיה וקבצים בנושא רב-חנק מלכותי בוויקישיתוף רב-חנק מלכותי, באתר ITIS (באנגלית) רב-חנק מלכותי, באתר NCBI (באנגלית) רב-חנק מלכותי, באתר GBIF (באנגלית) רב-חנק מלכותי באתר הרשימה האדומה של IUCN
אכילה גסה

אכילה גסה הוא ביטוי המתאר זלילה, רעבתנות, אכילה שאינה מונעת על ידי רעב, אכילה הכוללת ריבוי מאכלים, בליעת האוכל ללא לעיסתו[דרוש מקור]. אכילה גסה ידועה ברפואה בשם "אכילה בולמוסית" או "אכילת יתר" (באנגלית Binge Eating) ומתאפיינת באכילת כמות מזון שהיא ללא ספק גדולה יותר ממה שרוב האנשים יאכלו בפרק זמן דומה ובנסיבות זהות, ובחוסר יכולת להפסיק לאכול, או לשלוט בהרכב המזון, גם כאשר האדם כבר שבע. כאשר התקפי אכילת יתר מתרחשים לפחות אחת עד שלוש פעמים בשבוע ולאורך תקופה ממושכת, רואים בכך הפרעת אכילה שיש לטפל בה. בהלכות 'דעות' בספרו משנה תורה דן הרמב"ם בנושאים הקשורים לאכילה ומתייחס לאכילה גסה כאל בעיה רפואית חמורה: ואכילה גסה לגוף כל אדם כמו סם המוות, והיא עיקר לכל חלאים. רוב החולאים הבאים על האדם אינם אלא או מפני מאכלים רעים. או מפני שהוא ממלא בטנו ואוכל אכילה גסה, אפילו ממאכלים טובים. הוא ששלמה אמר בחכמתו "שומר פיו ולשונו שומר מצרות נפשו" כלומר שומר פיו מלאכול מאכל רע או מלשבוע, ולשונו מלדבר אלא בצרכיו. בגמרא הוזכרה אכילה גסה בהקשר של אכילת מצה, אכילת קדשים, אכילה ביום הכיפורים ואכילת תרומה. הגמרא אף מגדירה את האכילה הגסה בתור "מזיק" משום שגוף האדם אינו נהנה מהאכילה ואף ניזוק ממנה, וכן המאכל מושחת לריק. בתלמוד בבלי, מסכת נזיר, דף כ"ג מבאר רבה בר בר חנה את פרשנותו של רבי יוחנן לנאמר בפסוק בספר הושע, פרק י"ד, ”כִּי יְשָׁרִים דַּרְכֵי ה' וְצַדִּקִים יֵלְכוּ בָם, וּפֹשְׁעִים יִכָּשְׁלוּ בָם”, על ידי משל: מָשָׁל לִשְׁנֵי בְּנֵי אָדָם שֶׁצָּלוּ אֶת פִּסְחֵיהֶם, אֶחָד אֲכָלוֹ לְשֵׁם מִצְוָה, וְאֶחָד אֲכָלוֹ לְשֵׁם אֲכִילָה גַּסָּה. זֶה שֶׁאֲכָלוֹ לְשֵׁם מִצְוָה: "צַדִּקִים יֵלְכוּ בָם", וְזֶה שֶׁאֲכָלוֹ לְשֵׁם אֲכִילָה גָּסָה: "וּפֹשְׁעִים יִכָּשְׁלוּ בָם". צדיק הוא אדם שאוכל לשם מצווה בעוד שאדם האוכל אכילה גסה הוא פושע. אכילת מצה הפרעת אכילת יתר הערך "אכילה גסה", באתר המכלול הערך "אכילה גסה", במיקרופדיה תלמודית, באתר ויקישיבה Overview - Binge eating disorder, nhs.uk, ‏2021-02-12 (באנגלית) משנה תורה לרמב"ם, הלכות דעות, פרק ד', הלכה ט"ו ספר משלי, פרק כ"א, פסוק כ"ג תלמוד בבלי, מסכת פסחים, דף ק"ז, עמוד ב' מיקרופדיה תלמודית:אכילת קדשים – ויקישיבה, באתר www.yeshiva.org.il ישיבת ברכת משה - מעלה אדומים, הלכות יום הכיפורים, מסכת יומא פ: איסור אכילה ושתייה ביום הכיפורים : אכילה גסה, באתר .http://www.ybm.org.il תלמוד בבלי, מסכת יומא, דף פ', עמוד ב'
מגדל המים (שכונת מולדת)

מגדל המים בשכונת מולדת נבנה בשנת 1936 כדי לספק מים לתושבי השכונה. מגדל המים בנוי מיציקת בטון, והמים בו הגיעו משכונת נחלת יהודה שהייתה סמוכה למושבה ראשון לציון. המגדל שימש כעמדת תצפית ושמירה במרד הערבי הגדול, ומאוחר יותר שימש כסליק של ההגנה. המגדל נמצא דרומית למגרש החניה של ימית 2000 בחולון. כיום המגדל נחשב כאתר מורשת בישראל, ומוצגת בו תערוכה היסטורית הכוללת תמונות ומידע על המקום. בעבר, יישובים רבים היו תלויים במגדלי מים אשר סיפקו להם מים. מגדל המים הנמצא בשכונת מולדת נבנה בשנת 1936, שנתיים לאחר הקמת השכונה, והוא שימש את העולים מתימן. העמודים התומכים ובריכת המים של המגדל נבנו מיציקת בטון, ואילו המים הגיעו משכונת נחלת יהודה שהייתה סמוכה למושבת ראשון לציון. במרד הערבי הגדול, מרד של הערבים שהתרחש בארץ ישראל החל משנת 1936 עד שנת 1939, נבנתה במגדל עמדת תצפית ושמירה. מאוחר יותר, ארגון ההגנה החביא בתוך המגדל סליק, בנוסף לסליקים אחרים שמוקמו בחולות. במגדל כיום לא נעשה שימוש, אך תאגיד "מי שיקמה", תאגיד מים באזור חולון והסביבה, מפעיל מגדלי מים נוספים ברחבי העיר. סביב המגדל מוצגת תערוכה היסטורית הכוללת תמונות ומידע על המגדל ועל שכונת מולדת, אשר המגדל משמש כזכר היחיד ממנה. המגדל נחשב כאתר מורשת בישראל. לפי דיווח משנת 2017, מגדל המים הפך למחדל בטיחותי המסכן את המטיילים ואת בעלי החיים, בנוסף דווח שהוא נראה מוזנח בעקבות שרפה מפעילות ונדליסטית. מדיה וקבצים בנושא מגדל המים בוויקישיתוף מגדל המים, באתר Thinglink מגדל המים, באתר גוגל מפות כיום שטחי מקוה ישראל הם חלק מפארק אריאל שרון מגדל המים בשכונת מולדת, באתר חולון אורן שטרנברג, המלחמות והמגורים: הסיפורים הגדולים מאחורי מגדלי המים של חולון, באתר השקמה חולון, 31 באוגוסט 2019 מפלצת בטון או יצירת מופת אדריכלית? מגדל המים בחולון, באתר וואלה, 12 במאי 2018 דודו דיין, טבע הדברים, מולדת צמחה מהחולות: מגדל המים שבקצה חולון, באתר ynet, 9 בדצמבר 2010 מגדל המים בחולות חולון הפך מפינה רומנטית ונוסטלגית למחדל בטיחותי, חופית כהן-אולאי, באתר mynet חולון, 18 בדצמבר 2017
רב-חנק

רב־חנק הידוע גם בשם בואה (שם מדעי: Boa) הוא סוג של נחשים גדולים ממשפחת החנקיים ממוצא נאוטרופי. בעבר היה בסוג מין יחיד - רב-חנק מצוי (Boa constrictor). בדיקות טקסונומיות הובילו להפרדה של תת-מין שלו למין עצמאי - רב-חנק מלכותי (Boa imperator). שני המינים הם שוכני עצים בעלי חוליות חזקות שעימם הם יכולים למעוך ולחנוק למוות (אנ') את קורבנותיהם הכוללים יונקים קטנים עד בינוניים ועופות שונים. הם מאתרים את טרפם באמצעות לשונם המפוצלת וגם בידי חיישן אינפרא אדום המצוי לצד ראשם וקולט חיות בעלי דם חם. תפוצתם היא ביערות גשם לאורך מקסיקו, אמריקה המרכזית ואמריקה הדרומית. רב-חנק מצוי (Boa constrictor) רב-חנק מלכותי (Boa imperator), הופרד לאחר בדיקות טקסונומיות. מדיה וקבצים בנושא רב-חנק בוויקישיתוף רב-חנק, באתר ITIS (באנגלית) רב-חנק, באתר NCBI (באנגלית) רב-חנק, באתר Animal Diversity Web (באנגלית) רב-חנק, באתר האנציקלופדיה של החיים (באנגלית) רב-חנק, באתר GBIF (באנגלית)
קרן טבעית

קרן טבעית היא כלי נשיפה ממתכת, שממנו התפתחה קרן היער המודרנית. היא עשויה פייה, צינור מפותל ופעמון מתרחב. ההבדל העיקרי בין הקרן הטבעית לקרן המודרנית הוא היעדרם של שסתומים בכלי העתיק. על מנת להפיק צלילים בגבהים שונים עומדות לרשות הנגן הטכניקות הבאות: שינוי במתח השפתיים, בדומה לכלי נשיפה מודרניים. בדרך זו ניתן לנגן את סדרת הצלילים העיליים. החלפת אחד המפרקים בצינור ממנו עשוי הכלי - זהו תהליך ארוך יחסית, ולא נהוג לעשותו באמצע הפרק המוזיקלי. שינוי בתנוחת היד בתוך הפעמון. טכניקה זו הייתה בשימוש נפוץ עד הופעת קרן השסתומים. כל היצירות לקרן שנכתבו עד תחילת המאה ה-19 כתובות לקרן טבעית, כיוון שקרן השסתומים נכנסה לשימוש נפוץ רק באמצע המאה. בכך כלולים הקונצ'רטי של מוצרט והסימפוניות של בטהובן. לגבי יצירות מאוחרות יותר המצב אינו תמיד ברור. בראהמס, לדוגמה, הכיר את קרן השסתומים, אך העדיף עליה את הקרן הטבעית, ורוב התזמורות שניצח עליהן השתמשו עדיין בקרנות טבעיות, כך שכל יצירותיו כתובות לכלי הטבעי. גם שומאן, כפי הנראה, כתב לקרן טבעית. החל מסוף המאה התשע-עשרה כל המוזיקה לקרן יער כתובה לקרן מודרנית. כיום חזרה הקרן הטבעית לבמות הקונצרטים, עם צמיחת התנועה לביצוע אותנטי; קהלים חדשים מגלים את האיכויות הייחודיות של הכלי, ואת הצבע השונה שהוא מעניק לתזמורות בארוק וקלאסיות. מדיה וקבצים בנושא קרן טבעית בוויקישיתוף
Harleys in Hawaii

"Harleys in Hawaii" (בעברית: "הארלי בהוואי") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-16 באוקטובר 2019, על ידי חברת התקליטים קפיטול רקורדס כסינגל שני מתוך האלבום Smile. השיר בדומה לשאר שיריה, נכתב על ידי קייטי פרי עצמה, ביחד עם צ'ארלי פות' שהפיק אותו. השיר הוא שיר בסגנון הפופ. ב-14 באוקטובר 2019, צייצה פרי בחשבון הטוויטר שלה, כי ב-16 באוקטובר באותה השנה תוציא את השיר. בסמוך לכך, פורסמה עטיפת הסינגל. בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק. לכבוד יציאת השיר והקליפ הנלווה שלו, סקר אותו מגזין הבילבורד. בכתבה נאמר כי "הרנסאנס של קייטי פרי ממשיך! ביום רביעי האחרון הוציאה פרי את הקליפ לשיר הטרופי החדש שלה. נראה כי הקליפ צולם בהוואי והוא מאזכר את הקליפ לשירה "Never Really Over" ולשירה "Teenage Dream"." באתר המוזיקה Stereogum נאמר על קליפ השיר כי "הוא שם דגש על רכיבת אופנוע בהוואי. דבר שתואם את הסגנון והאווירה של השיר עצמו". הווידאו קליפ הנלווה שצולם לשיר הועלה לערוץ היוטיוב של קייטי פרי ב-16 באוקטובר 2019, בסמוך לצאתו של השיר כסינגל. בתחילת הקליפ, ניתן לראות את פרי, כשהיא רוכבת על אופנוע. בהמשך, ניתן לראותה כשהיא שוהה במועדון לילה ולידה חבורת גברים מכים אחד את השני. מידע על הסינגל "Harleys in Hawaii" באתר מיוזיק בריינז מידע על היצירה "Harleys in Hawaii" באתר Discogs מילות השיר "Harleys in Hawaii" באתר Genius סרטון השיר "Harleys in Hawaii" באתר יוטיוב Katy Perry Just Revealed the Title, Artwork and Release Date For Her Next Single, Billboard Katy Perry confirms release date of new single Harleys in Hawaii, www.officialcharts.com (באנגלית) KATY PERRY, #HarleysInHawaii 10.16.19 pic.twitter.com/gnMMJVIrkg, @katyperry, ‏2019T8:05 Katy Perry – Katy Perry - Harley’s in Hawaii* (באנגלית), אורכב מ-המקור ב-2019-10-16, נבדק ב-2019-10-16 KATY PERRY, #HarleysInHawaii 10.16.19 pic.twitter.com/gnMMJVIrkg, @katyperry, ‏2019T8:05 Harleys In Hawaii, נבדק ב-2019-10-16 Katy Perry: Harleys In Hawaii - Music Streaming - Listen on Deezer (באנגלית בריטית), נבדק ב-2019-10-16 Harleys In Hawaii - Single by Katy Perry (באנגלית אמריקאית), נבדק ב-2019-10-16 Katy Perry Goes On a Tropical Joyride in 'Harleys in Hawaii' Video: Watch, Billboard Katy Perry - "Harleys In Hawaii" Video, Stereogum, ‏2019-10-16 Katy Perry - Harleys In Hawaii (Official), נבדק ב-2019-10-16 Gold/Platinum, Music Canada Singles To Radio, The Music Network Harleys In Hawaii - KANDY Remix, נבדק ב-2019-11-30 Harleys In Hawaii (Win and Woo Remix), נבדק ב-2019-11-30
מוני חמל

מוני חמל (21 באוקטובר 1926 – 14 באוקטובר 2022) היה ראש מועצה אזורית הגליל העליון בין השנים 1970–1975. חמל נולד בחיפה, ילד שלישי להוריו בתיה ואברהם שעלו לארץ בראשית 1920 מאודסה שבאוקראינה. ב-1929, בתקופת מאורעות תרפ"ט, ירדה המשפחה ליוהנסבורג שבדרום אפריקה. ב-1945, לאחר סיום מלחמת העולם השנייה חזר לארץ ישראל, ועבד בחקלאות בבית הערבה ובנהלל. בעת עבודתו בבית הערבה ביוני 1946, ולאחר פיצוץ גשר אלנבי (ליל הגשרים) על ידי הפלמ"ח, נעצר מוני ביחד עם חברי בית הערבה והם נשלחו למעצר בלטרון. בעת שהותו בלטרון, ועקב שליטתו באנגלית, שימש כמזכירו האישי של משה שרת למשך כשלושה שבועות. באותה שנה פגש את לולה גולדין, ויחד הם החליטו להתחתן ולהצטרף לגרעין של חיילים משוחררים מהצבא הדרום-אפריקאי ובוגרי הבונים ששהו בכפר גלעדי, וקיבלו את הכשרתם לפני עלייה להקמת יישוב חדש. במרץ 1947, בסיום תקופת ההכשרה, עלה הגרעין והקים את קיבוץ מעיין ברוך. בשנת 1965 נשלח על ידי הקיבוץ ללמוד כלכלה חקלאית בפקולטה לחקלאות ברחובות. ב-1968 נשלח מוני כנציג המדינה לסמינר בינלאומי שאורגן על ידי האו"ם ושנושאו היה "פיתוח אזורים כפריים". כמו כן, שימש חמל במשך כ-20 שנה כבורר מטעם המוסד לבוררות וגישור של התנועה הקיבוצית. קידום המכללה האקדמית תל-חי ממכללה אזורית למכללה אקדמית. הבאת חברת "חשב" (לימים "ענאגל") לגליל העליון והכנסתה לגופים העיקריים בגליל: המועצה האזורית, משקי הגליל, פיתוח הגליל, קואפרטיב הגליל העליון ומכללת תל-חי. הקמת מכון מחקר ע"ש הלל לנדסמן בקמפוס המכללה, למרצים שילמדו במכללת תל-חי. כראש המועצה קיבל ממשרד הביטחון ומהרמטכ"ל את אות מלחמת יום הכיפורים ותעודת הערכה על תפקודה היעיל של המועצה בזמן המלחמה. למוני ולולה נולדו שישה ילדים בקיבוץ מעיין ברוך. בשנת 1981 נהרג בנם רועי במהלך שירות מילואים. בשנת 2014, לאחר 67 שנות נישואים, נפטרה לולה. חמל נפטר בביתו שבמעיין ברוך ב-14 באוקטובר 2022, שבוע לפני יום הולדתו ה-96. עד למותו המשיך ללמוד כשלושה ימים בשבוע ב"בית ותיקי הגליל" שבתל-חי. תמונה בזמן כהונתו כראש המועצה, באתר המועצה במשך השנים היקף הפעילות של המכון הוגדל על ידי פרופסור דן לבנון שגם שינה את שמו למיג"ל: מרכז ידע גליל עליון, ומקום פעילותו עבר לקריית שמונה.
Coconut Oil

Coconut Oil (בעברית: שמן קוקוס) הוא המיני-אלבום הראשון של הזמרת-יוצרת האמריקאית ליזו. המיני-אלבום יצא לאור ב-7 באוקטובר 2016, על ידי חברות התקליטים אטלנטיק רקורדס ונייס לייף רקורדס. בשנת 2019, שלוש שנים לאחר צאתו המקורית, הצליח המיני-אלבום להיכנס אל המקום ה-31 במצעד הבילבורד 200. המפיק הראשי של האלבום הוא ריקי ריד, בעוד כריסטיאן ריץ' וג'סי שטקין הפיקו חלק מהשירים שנכללו בו. פיצ'פורק הפנו כלפי המיני-אלבום ביקורת מעורבת, תוך שהעניקו לו ציון של 6.1 בסולם של 10. רולינג סטון דירגו את המיני-אלבום כאחד מ-20 המיני-אלבומים הטובים של שנת 2016. הסינגל הראשון מתוך המיני-אלבום "Good as Hell", כלל לא זכה להצלחה בשנה בה יצא וכך גם בשנה שלאחר מכן. בשנת 2019, כאשר זכה "Truth Hurts" להצלחה בינלאומית שלוש שנים לאחר צאתו המקורית, הצליח השיר "Good as Hell" לזכות להצלחה גם כן, תוך שנכנס אל המקום ה-24 במצעד הבילבורד הוט 100. מידע על האלבום Coconut Oil באתר MusicBrainz מידע על האלבום Coconut Oil באתר AllMusic האלבום Coconut Oil באתר Discogs Lizzo - Coconut Oil, Discogs (באנגלית) Lizzo - Coconut Oil, Discogs (באנגלית) Lizzo - Coconut Oil, Discogs (באנגלית) Lizzo Chart History, Billboard Lizzo out with new album on new label, MPR News Brittany Spanos, Brittany Spanos, Lizzo Talks 'Self Care'–Themed Major-Label Debut, New MTV Show, Rolling Stone, ‏2016-10-07 (באנגלית) Lizzo: Coconut Oil, Pitchfork (באנגלית) Brittany Spanos,Keith Harris,Maura Johnston,Alfred Soto, Rolling Stone, 20 Best Pop Albums of 2016, Rolling Stone, ‏2016-12-19 (באנגלית)
Tutu

Tutu (בעברית: את/ה-את/ה) הוא סינגל שהוקלט על ידי הזמר-יוצר קמילו ביחד עם הזמר-יוצר פדרו קאפו. השיר יצא לאור ב-9 באוגוסט 2019, על ידי חברות התקליטים היצ'ו א מאנו מיוזיק וסוני מיוזיק לטין, כסינגל שלא מתוך אלבום. השיר הגיע למקום הראשון במצעד השירים של ארגנטינה, והראשון במצעד השירים של מקסיקו. הווידאו קליפ הרשמי שיצא עבור השיר הועלה לערוץ היוטיוב של קמילו ב-9 באוגוסט 2019, בסמוך לצאתו של השיר כסינגל. הקונספט של הקליפ הוא תחרות כישרונות. בתחילת הקליפ, ניתן לראות את Evaluna montaner (אשתו של קמילו), פדרו קאפו ושופטת נוספת יושבים וצופים באנשים המציגים את כישרונותיהם. נכון לאוקטובר 2019, מונה הצפיות של הקליפ עומד על כ-180 מיליון צפיות. בספטמבר 2019, התפרסמו שמועות על כך ששאקירה תשתתף ברמיקס מחודש של השיר. בהמשך, הודיעה באופן רשמי כי במהלך אוקטובר 2019, הרמיקס יופץ בכל רחבי העולם. לבסוף, ב-15 באוקטובר 2019, יצא לאור הרמיקס כסינגל על ידי חברת התקליטים סוני מיוזיק לטין. טרם יצא הווידאו קליפ הרשמי של הרמיקס, העלה קמילו לערוץ היוטיוב שלו את האודיו הרשמי של השיר. באודיו מוצגת עטיפתו של הסינגל, תוך שלאורכו ניתן להבחין בבועת סבון שזזות מפעם לפעם. ביממה הראשונה של האודיו ביוטיוב, מונה הצפיות שלו עמד על קרוב ל-4 מיליון צפיות. נכון לספטמבר 2020, מונה הצפיות של האודיו עומד על כ-88 מיליון צפיות. סרטון השיר "Tutu" באתר יוטיוב Camilo y Pedro Capó le cantan al amor en 'Tutu', Anton Noticias | Portal de noticias en Querétaro, ‏2019-08-10 (בספרדית) Camilo lanza “Tutu” junto a Pedro Capó, ELIMPARCIAL.COM (בספרדית) Chart Search, Billboard Camilo, Pedro Capó - Tutu (Official Video), נבדק ב-2019-10-16 Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br AMPROFON, amprofon.com.mx El portal de Música, www.elportaldemusica.es Shakira (@shakira) | טוויטר, באתר twitter.com Camilo, Shakira, Pedro Capó - Tutu (Remix - Audio), נבדק ב-2019-10-16 ShakiraBowl, First 24 hours!pic.twitter.com/2KYXw5T2qc, @ShakBomba, ‏2019T21:13 (באנגלית) https://twitter.com/shakbomba/status/1188369558060650496, Twitter http://charts.monitorlatino.com/top20/Print/El%20Salvador/general http://charts.monitorlatino.com/Login/Index?ReturnUrl=%2ftop20 Title, Monitor Latino (בספרדית) www.monitorlatino.com, a, Monitor Latino (בספרדית) (ארכיון) http://charts.monitorlatino.com/top20/Print/Puerto%20Rico/general Rolling Stone, Rolling Stone (באנגלית) Camilo, Pedro Capó - Tutu (Official Video), נבדק ב-2019-10-16 Camilo, Shakira, Pedro Capó - Tutu (Remix - Audio), נבדק ב-2019-10-16
ציירי לך שפם

"ציירי לך שפם" הוא סינגל שכתב מיקיאגי, והלחינו חברי להקת נוער שוליים. הלהקה הוציאה לאור את השיר בשנת 1990. השיר היה לשיר הנושא של האלבום השני של הלהקה. הוא יצא כסינגל השני מתוך האלבום לאחר השיר "אמסטרדם". "ציירי לך שפם" בוצע בהופעות כשנה וחצי לפני צאת האלבום. השיר עוסק בתהליך של שינוי מגדרי מאשה לגבר. דודי לוי חבר הלהקה סיפר על השיר: השיר 'ציירי לך שפם' התחיל כדאחקה. הוא השיר היחיד באלבום שנכתב בצורה של השירים מהאלבום הקודם. יושבים כל חברי הלהקה בחדר החזרות שבתוך מועדון 'זמן אמיתי', מנגנים, מיקי (מיקיאגי) מג'מג'ם על זה והגענו לגרוב הזה, בדיוק כמו ששומעים בשיר. אחר כך מה שהשתנה בו זה המבנה והמילים. גם הרעיון של 'ציירי לך שפם', המשפט עצמו, יצא באותו ג'מג'ום. בזמן החזרה מיקי ואני דיברנו שזו תהיה בחורה שיש לה שפם, ואז מיקי כתב את הטקסט על הלחן שכבר היה קיים. במצעד הפזמונים העברי השנתי של רשת ג' לשנת תש"ן (1990) דורג השיר במקום הראשון. "נוער שוליים" נבחרה גם כלהקת השנה. סרטון השיר "ציירי לך שפם" באתר יוטיוב מילות השיר "ציירי לך שפם" באתר שירונט לדף השיר באתר הספרייה הלאומית רז שכניק, מצדיעים לאלבומי המופת - והפעם: האלבום 'ציירי לך שפם' של 'נוער שוליים', באתר 103fm
מפרץ אביסנה

מפרץ אביסנה (באנגלית: Avicenna Bay) הוא מפרץ קטן בצידו המזרחי של האי ברבנט, בארכיפלג פאלמר שבאנטארקטיקה. המפרץ ממוקם 2.4 קילומטרים דרומית-מזרחית מנקודת ד'אורסל. המפרץ התגלה ומופה לראשונה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899) בפיקודו של אדריאן דה ז'רלאש. משלחת הסקר האווירי של שטחי חסות איי פוקלנד צילמה מהאוויר את האזור בשנים 1956–1957, והמפרץ מופה בהתבסס על תצלומים אלה בשנת 1959 הוועדה המייעצת לשמות אנטארקטיים של בריטניה קראה למפרץ על שם אבן סינא שהיה רופא, פילוסוף ומדען פרסי, ונחשב לאחד מגדולי הרופאים שהיו אי פעם (הידוע בשפות אירופיות בשם אביסנה). שם זה ניתן בדומה לאתרים רבים אחרים באזור, אשר נקראו על שמם של חלוצים בתחום הרפואה. מפרץ אביסנה באתר הסקר הגאולוגי של ארצות הברית מפרץ אביסנה(הקישור אינו פעיל) באתר הגאזט האנטארקטי של ממשלת אוסטרליה מפרץ אביסנה באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ אביסנה, תוך סימון אתרים נוספים באזור באתר copernix תצלום לוויין של אזור מפרץ אביסנה מידע גאוגרפי והיסטורי מידע היסטורי על גילוי המפרץ
Me Lloras

Me Lloras (באנגלית: You Cry For Me, ובעברית: אתה בוכה בשבילי) הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבומה השנים עשר, Diosa de la Noche. השיר יצא לאור ב-20 בספטמבר 2018, כסינגל השני מתוך האלבום, על ידי חברת התקליטים יוניברסל מיוזיק גרופ. עם יציאתו נכנס השיר אל המקום העשירי במצעד שירי הפופ הלטיניים. השיר נכתב על ידי גלוריה טרווי ביחד עם מרסלה די לה גארזה, ג'ונתן בריאן ת'יל, ואיוון באררה. השיר הוא שיר בסגנון הפופ הלטיני, המשלב בתוכו גם נגינת חצוצרה. השיר מדבר על בגידה מצד בן זוגה של טרווי ועל כך שהיא תגרום לו לבכות בשבילה כנקמה על מה שעשה. איגוד תעשיית ההקלטות המקסיקני העניק לשיר את תואר הזהב, על מכירות של למעלה מ-30,000 עותקים במדינה. הווידאו קליפ המלא שיצא עבור השיר הועלה לערוץ היוטיוב של גלוריה טרווי ב-21 בספטמבר 2018, יום לאחר צאתו של השיר כסינגל. בתחילת הקליפ, ניתן לראות את טרווי כשהיא נכנסת אל תוך מבנה מפואר, וסצנה לאחר מכן, אותה כשהיא לבושה בבגדים יוקרתיים, תוך שהיא רוקדת לצלילי השיר. נכון לאוקטובר 2019, מונה הצפיות של הקליפ עומד על כ-59 מיליון צפיות. סרטון השיר "Me Lloras" באתר יוטיוב Gloria Trevi - Me Lloras ft. Charly Black, נבדק ב-2019-10-16 Gloria Trevi Me Lloras Chart History, Billboard Gloria Trevi (Ft. Charly Black) – Me Lloras (באנגלית), נבדק ב-2019-10-19 AMPROFON - Mexico (ארכיון) Gloria Trevi - Me Lloras ft. Charly Black, נבדק ב-2019-10-16 monitorLATINO, Charts monitorLATINO: Las mejores canciones por país, charts monitorLATINO (בספרדית)
Going for the One

Going For The One הוא אלבום האולפן השמיני של להקת הרוק מתקדם Yes, יצא ב-15 ביולי 1977. אחרי שהלהקה לקחה הפסקה בשנת 1975 שבמהלכה כל אחד מחברי הלהקה הוציא אלבום סולו, הלהקה התמקמה במונטרה שבשוויץ להקלטת האלבום הבא שלהם. במהלך החזרות הקלידן פטריק מוראז עזב את הלהקה, מה שסימן את חזרתו של ריק וייקמן, שעזב לפיתוח קריירת הסולו שלו לאחר האלבום "Tales from Topographic Oceans" בשנת 1973. בניגוד לאלבומיהם הקודמים, "Going For The One" מציג שירים קצרים יותר, ישירים יותר וללא קונספט. האלבום קיבל בעיקר ביקורות חיוביות ממבקרי המוזיקה ברחבי העולם, שקיבלו בברכה את חזרה של הלהקה למוזיקה יותר ישירה ונגישה. האלבום היה הצלחה מסחרית, והגיע למקום הראשון במצעד האלבומים של בריטניה למשך שבועיים ומקום שמיני במצעד "US Billboard 200". השירים "Wonderous Stories" ו-"Going For The One" יצאו כסינגלים; הראשון הגיע למקום ה-7 בבריטניה, והוא הסינגל המצליח ביותר שהגיע לדירוג הגבוה ביותר של הלהקה במדינה זו. האלבום הוכתר כאלבום זהב, כשאר הוא מוכר 500,000 עותקים. הלהקה יצאה לסיבוב הופעות של שישה חודשים לתמיכת האלבום, באמריקה הצפונית ואירופה. גרסת רימסטר יצאה בשנת 2003, מכילה רצועות שלא פורסמו באלבום. באוגוסט 1975, יס סיימה את סיבוב ההופעות בצפון אמריקה ובבריטניה שתמך ביציאתו של אלבום האולפן השביעי שלהם, "Relayer". ההרכב באותו זמן היה הסולן ג'ון אנדרסון, הבסיסט כריס סקווייר, הגיטריסט סטיב האו, המתופן אלן וואיט, והקלידן פטריק מוראז. בסיום סיבוב ההופעות, הלהקה החליטה לקחת הפסקה בשביל שכל אחד מחברי הלהקה יוכל להקליט אלבום סולו. בשנת 1976 הלהקה התאחדה שוב ויצאה לסיבוב הופעות באמריקה הצפונית ממאי עד לאוגוסט, סיבוב הופעות שנחשב לאחד הטובים בכל הקריירה של הלהקה. לאחר סיבוב ההופעות הלהקה התמקמה במונטרה, שווייץ להקלטת האלבום הבא שלהם. הם הגיעו לסטודיו כשלהקת אמרסון, לייק ופאלמר היו אמורים לסיים את עבודתם על האלבום "Works", אבל העבודה לקחה להם יותר זמן, והלהקה עשתה חזרות במקום אחר למשך כמה שבועות. בחודשיים הראשונים של הכתיבה וההקלטה, מוראז פוטר מהלהקה. אנדרסון אמר שהוא "לא ניגן כאילו הוא היה מעורב", והסאונד שלו לא היה "טוב מדי, וזה השפיע על המצב-רוח שלו. זה היה ברור שהוא לא התחבר למה שאנחנו עושים". מספר חודשים לאחר עזיבתו, מוראז אמר ש"היה אז לחץ פסיכולוגי בתוך הלהקה. הרגשתי שהיו כמה דברים שלא ידעתי מהם". ההחלטה בוצעה לאחר שריק וייקמן הוזמן על ידי מנהל הלהקה, בריאן ליין לנגן באלבום כנגן אולפן. כשווייקמן הגיע לשווייץ הוא היה מופתע כמה הלהקה השתנתה. "התחלנו להתחבר אחד לשני בפעם הראשונה. אני חושב שכולנו התבגרנו". לאחר כמה שבועות של עבודה, מנהל הלהקה וכריס סקווייר שכנעו את וייקמן להפוך לחבר להקה באופן רשמי, וייקמן הסכים. שיתוף פעולה זה החזיק עד ליציאתו של האלבום "Drama" בשנת 1980. ג'ון אנדרסון - שירה מובילה סטיב האו - גיטרה חשמלית, קולות רקע כריס סקוויר - גיטרה בס, קולות רקע ריק וייקמן - קלידים אלן וואיט - תופים מידע על האלבום Going for the One באתר MusicBrainz מידע על האלבום Going for the One באתר AllMusic האלבום Going for the One באתר Discogs
וינס בורילה

וינסנט ג'וזף "וינס" בורילה (באנגלית: Vincent Joseph "Vince" Boryla;‏ 11 במרץ 1927 – 27 במרץ 2016) היה כדורסלן ומאמן כדורסל אמריקאי, אשר שיחק בניו יורק ניקס מליגת ה-NBA בין השנים 1949–1954, ואימן אותה בין השנים 1956–1958. בין השנים 1960–1987 שימש לתקופות קצרות כג'נרל מנג'ר של הניקס ושל דנוור נאגטס. בורילה נולד וגדל בעיר שיקגו המזרחית שבאינדיאנה, ובין השנים 1944–1949 למד באוניברסיטת נוטרדאם ובאוניברסיטת דנוור. בקיץ 1948 השתתף באולימפיאדת לונדון כשחקן נבחרת ארצות הברית בכדורסל, אשר ניצחה בכל משחקיה בפער ממוצע של כ-34 נקודות וזכתה במדליית הזהב. בורילה עצמו השתתף בחמישה מתוך שבעת משחקי נבחרתו, וקלע 5.6 נקודות בממוצע למשחק. בעונת 1949/1950 החל בורילה לשחק באופן מקצועי, כשהצטרף לניו יורק ניקס מליגת ה-NBA. בעונתו השנייה הוביל את קלעי הניקס עם 14.9 נקודות בממוצע למשחק, ונבחר להשתתף במשחק האולסטאר הראשון של ה-NBA, לצד חבריו לקבוצה הארי גלאטין ודיק מקגווייר. ב-3 מתוך 5 עונותיו בליגה העפיל עם הניקס לגמר ה-NBA, אך בכל המקרים הפסידה הקבוצה בסדרת הגמר. ממוצעיו הכוללים של בורילה ב-NBA הם 11.2 נקודות, 3.7 ריבאונדים ו-2.1 אסיסטים למשחק. לקראת סיום עונת 1955/1956 מונה בורילה למאמן הניקס, במקומו של ג'ו לאפצ'יק, ונשאר בתפקיד זה עד לסיום עונת 1957/1958. לאורך התקופה רשמה הקבוצה מאזן כולל של 80 ניצחונות ו-85 הפסדים, ולא העפילה לשלב הפלייאוף. בין ינואר 1960 למאי 1961 שימש בורילה כג'נרל מנג'ר של הניקס, וב-1967 החזיק בתפקיד דומה בדנוור רוקטס מליגת ה-ABA. בין השנים 1984–1987 חזר לשמש כג'נרל מנג'ר של דנוור, אשר עברה בינתיים ל-NBA ושינתה את שמה ל"דנוור נאגטס". מעט לאחר מינויו העביר את כוכב הקבוצה קיקי ואנדוויי לפורטלנד טרייל בלייזרס, בתמורה לפאט ליבר, ויין קופר, קלווין נאט ושתי בחירות דראפט עתידיות. באותה עונה העפילו הנאגטס לגמר האזור המערבי, לראשונה מזה 7 עונות, ובסיומה זכה בורילה בפרס מנהל השנה ב-NBA. ב-27 במרץ 2016 נפטר בורילה בדנוור, קולורדו, כתוצאה מדלקת ריאות. מדיה וקבצים בנושא וינס בורילה בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת ה-NBA וינס בורילה, באתר "Find a Grave" (באנגלית) פעולותיו של בורילה כג'נרל מנג'ר, באתר basketball-reference.com ההודעה על פטירתו של בורילה, באתר הניו יורק טיימס, 30 במרץ 2016 נבחרת ארצות הברית באולימפיאדת לונדון, באתר USA Basketball סטטיסטיקות המשחק של בורילה, באתר basketball-reference.com סטטיסטיקות האימון של בורילה, באתר basketball-reference.com